proxectonos/corpus_dominio_legal_administrativo_tmp huggingface dataset:
ORDE do 28 de novembro de 2001 pola que se constitúe o colexio rural agrupado Ponte da Pedra de Carballo da provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/01/2002

Examinado o expediente sobre a constitución do colexio rural agrupado Ponte da Pedra (Carballo), tramitado pola Delegación Provincial da Coruña.
Visto o Decreto 374/1996, do 17 de octubro (DOG do 21 de octubro), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996, e por proposta da Dirección Xeral de Centros e Inspección Educativa,
DISPÓN:
Primeiro.-Constituí-lo colexio rural agrupado Ponte da Pedra de Carballo, cos datos que figuran no anexo desta orde.
Segundo.-Integrar no colexio rural agrupado Ponte da Pedra de Carballo os colexios e escolas, que se suprimen como tales, de: CEIP de Artes (código 15002451), EEI de Mirón-Bértoa (código 15002475), EEI de Rega-Bértoa (código 15002487), CEIP de Cances (código 15002517), CEIP de Xoane da Estrada-Goiáns (código 15023600), CEIP de Vilares-Sísamo (código 15002700), CEIP de Moucho-Berdillo (código 15023946).
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de novembro de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Carballo.
Localidade: Carballo.
Enderezo: rúa Vázquez de Parga, 119, bloque 2, 1º D.
Centro: Colexio Rural Agrupado Ponte da Pedra.
Código de centro: 15032251.
Zona educativa: Carballo.
Unidades
Educación infantil  Educación primariaTotal
549
LocalidadePostos de traballo
EIEP
Artes1
Bértoa (Mirón)1
Bértoa (A Rega)1
Cances1
Goiáns (Xoane da Estrada)1
Sísamo (Os Vilares)11
Berdillo (O Moucho)11
Educación musical1
Educación física1
Total postos11
ORDE do 19 de decembro de 2001 pola que se fixa o prezo de venda ó público de distintas publicacións da Consellería de Política Agroalimentaria e Desenvolvemento Rural.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 09/01/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías
correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e logo de emitido informe favorable da Consellería de Economía e Facenda, esta consellería
DISPÓN:
Artigo único:
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse con IVE incluído.
Santiago de Compostela, 19 de decembro de 2001.
Juan Miguel Diz Guedes
Conselleiro de Política Agroalimentaria
e Desenvolvemento Rural
ANEXO I
Concentración Parcelaria en Galicia: 11,12 A.
Establecementos de Sistemas Silvopastorais: 3,01 A.
ORDE do 14 de decembro de 2001 pola que se declara de interese galego a Fundación Dorzán e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 08/01/2002

Con data do 30 de outubro de 2001 foi publicada no DOG a orde da Consellería da Presidencia e Administración Pública, do 19 de outubro de 2001, pola que se clasifica como de interese benéfico-social a Fundación Dorzán, e se abscribe á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto cubrir necesidades sociais, con especial relevancia as de axuda e asistencia ó colectivo de anciáns e as accións que se deriven de tal asistencia.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño de réxime das fundacións de interese galego, modificada pola Lei 11/1991, do 8 de novembro e o artigo 32.3º a ) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Dorzán, ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
Segundo.-Ordena-la inscrición da Fundación Dorzán no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios; queda obrigada a lle render contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula, e debe solicita-las preceptivas autorizacións do protectorado cando sexan necesarias.
Santiago de Compostela, 14 de decembro de 2001.
José María Hernández Cochón
Conselleiro de Sanidade
ORDE do 12 de decembro de 2001, pola que se declara a alienabilidade dunha caseta de legoeiros, no p.k. 23,595 da estrada C-543.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/01/2002

Polo Decreto 295/2001, do 8 de novembro (DOG nº 230, do 28 de novembro), desafectouse un inmoble da Comunidade Autónoma de Galicia transferido en virtude do Real decreto 3317/1982, do 24 de xullo, modificado polo Real decreto 2708/1983, do 21 de setembro, sobre transferencias de funcións e servicios da Administración do Estado á Comunidade Autónoma de Galicia en materia de estradas.
Unha vez obtida a inscrición no correspondente rexistro da propiedade do ben inmoble a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que
se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do ben inmoble que se describe a continuación: terreo con casa e patio (caseta de legoeiros), situada no punto quilométrico 23,595 da estrada C-543, lugar de Ousoño, municipio de Noia (A Coruña), dunha superficie aproximada de 300 m, na actualidade 236,9 m, que estrema: norte, con José Liso Dorado, hoxe Ramona Barreiro Alonso; sur, estrada C-543 Santiago de Compostela-Noia; leste, José Liso Dorado, hoxe Ramona Barreiro Alonso; oeste, José Ventura Blanco Vidal, hoxe Manuel Caldas Blanco.
Inscrito no Rexistro da Propiedade de Noia no tomo 1.037, libro 215, folio 29, predio nº 16.200, inscrición 1ª.
Santiago de Compostela, 12 de decembro de 2001.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
DECRETO 415/2001, do 29 de novembro, polo que se declara a urxente ocupación, para efectos de expropiación forzosa, polo Concello de Tui, dos bens e dereitos necesarios para a realización das obras do proxecto de abastecemento e saneamento de augas na zona rural de Tui, segunda fase (concello de Tui).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/01/2002

O Concello de Tui, en sesión celebrada o día 31 de xullo de 2001, aprobou o proxecto de abastecememto e saneamento de augas na zona rural de Tui (2ª fase) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día 9 de novembro de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 6 de novembro de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, a urxencia vén dada pola necesidade de garanti-la salubridade das vivendas sitas nos núcleos rurais de Herdeiros, Seixal e outros, construíndo un novo sistema de saneamento de augas residuais, gravemente danado polas inclemencias metereolóxicas adversas sufridas no inverno
pasado,e que substitúa as fosas sépticas que filtran as súas verteduras nos terreos contiguos ás edificacións. Tamén a ausencia de canalizacións provoca danos derivados do desbordamento das augas, en épocas como as do inverno pasado.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de novembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Tui, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de abastecememto e saneamento de augas na zona rural de Tui (2ª fase).
Santiago de Compostela, vintenove de novembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 413/2001, do 28 de decembro, polo que se nomea delegado provincial de Pontevedra a José Antonio López Ro-
CONSELLERÍA DE MEDIO AMBIENTE — II. AUTORIDADES E PERSOAL — 02/01/2002

dríguez.
En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día vinteoito de decembro de dous mil un,
Nomeo a José Antonio López Rodríguez delegado provincial da Consellería de Medio Ambiente en Pontevedra.
Santiago de Compostela, vinteoito de decembro de dous mil un.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
DECRETO 410/2001, do 28 de decembro, polo que se nomea director xeral de Centros e Inspección Educativa a Alberto González Armesto.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de decembro de dous mil un,
Nomeo a Alberto González Armesto director xeral de Centros e Inspección Educativa da Consellería de Educación e Ordenación Universitaria.
Santiago de Compostela, vinteoito de decembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 411/2001, do 28 de decembro, polo que se nomea delegado provincial da Coruña a Jaime García y García.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de decembro de dous mil un,
Nomeo a Jaime García y García delegado provincial da Consellería de Educación e Ordenación Universitaria na Coruña.
Santiago de Compostela, vinteoito de decembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
DECRETO 412/2001, do 28 de decembro, polo que se nomea director xeral da Compañía de Radio-Televisión de Galicia a Francisco Campos Freire.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 02/01/2002

De conformidade co artigo 10.1º da Lei de Galicia 9/1984, do 11 de xullo, de creación da Compañía de Radio-Televisión de Galicia, e oído o Consello de Administración desta, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vinteoito de decembro de dous mil un.
Nomeo a Francisco Campos Freire director xeral da Compañía de Radio-Televisión de Galicia.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, vinteoito de decembro de dous mil un.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
DECRETO 408/2001, do 28 de decembro, polo que se dispón que cese como delegado provincial da Coruña Alberto González Armesto.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de decembro de dous mil un,
DISPOÑO:
Que cese, por pase a outro destino, Alberto González Armesto como delegado provincial de Educación e Ordenación Universitaria da Coruña.
Santiago de Compostela, vinteoito de decembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 407/2001, do 28 de decembro, polo que se dispón que cese como director xeral de Centros e Inspección Educativa Severino Somoza Gómez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de decembro de dous mil un,
DISPOÑO:
Que cese, por pase a outro destino, Severino Somoza Gómez como director xeral de Centros e Inspección Educativa da Consellería de Educación e Ordenación Universitaria.
Santiago de Compostela, vinteoito de decembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 409/2001, do 28 de decembro, polo que se nomea director xeral de Persoal a Severino Somoza Gómez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de decembro de dous mil un,
Nomeo a Severino Somoza Gómez director xeral de Persoal da Consellería de Educación e Ordenación Universitaria.
Santiago de Compostela, vinteoito de decembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 406/2001, do 28 de decembro, polo que se dispón que cese como director xeral de Persoal Jaime García y García.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/01/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Univer
sitaria e logo de deliberación do Consello da Xunta de Galicia na súa reunión do día vinteoito de decembro de dous mil un,
DISPOÑO:
Que cese, por pase a outro destino, Jaime García y García como director xeral de Persoal da Consellería de Educación e Ordenación Universitaria.
Santiago de Compostela, vinteoito de decembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 414/2001, do 29 de novembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto obra número 184, Plan operativo local 2001, Navia de Suarna, estrada provincial Navia-Freixís-Silvouta-Vilaquinte-Moreira-Donís, mellora e alargamento do punto quilométrico 0,00-2,25 (concello de Navia de Suarna).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/01/2002

A Deputación de Lugo, en sesión celebrada o día 27 de xullo de 2001, aprobou o proxecto de obra nº 184, Plan operativo local 2001, Navia de Suarna, estrada provincial Navia-Freixís-Silvouta-Vilaquinte-Moreira-Donís, mellora e alargamento do punto quilométrico 0,00-2,25, e na sesión do 21 de setembro de 2001 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 20 de novembro de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, as obras afectan a estrada de Navia de Suarna próxima á de Cervantes, que é a vía mais curta de acceso á zona de Piornedo, nos Ancares lucenses, e que ten curvas estreitas e fortes pendentes, sendo de todo punto imprescindible o alargamento e mellora da capa de rodadura para adecua-la vía ás necesidades circulatorias.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de novembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación de Lugo para efectos de expropiación forzosa, dos bens e dereitos concretados no expediente administrativo instruído
para o efecto e necesarios para a execución das obras do proxecto de obra nº 184, Plan operativo local 2001, Navia de Suarna, estrada provincial Navia-Freixís-Silvouta-Vilaquinte-Moreira-Donís, mellora e alargamento do punto quilométrico 0,00-2,25.
Santiago de Compostela, vintenove de novembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 23 de novembro de 2001, pola que se fixa o prezo de venda ó público da publicación: Plan Estratéxico de Desenvolvemento Económico de Galicia (Pedega) 2000-2006.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/01/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 23 de novembro de 2001.
José Antonio Orza Fernández
Conselleiro de Economía e Facenda
ANEXO
Plan Estratéxico de Desenvolvemento Económico de Galicia (Pedega) 2000-2006: 3.350 pesetas (euros: 20,13).
CORRECCIÓN de erros.-Orde do 4 de decembro de 2001 pola que se resolve a concesión de premios Fin de Carreira da Comunidade Autónoma de Galicia para os alumnos que remataron os seus estudios universitarios no ano 2001, nas universidades do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/01/2002

Detectado erro de transcrición de datos no anexo I da citada orde, publicada no DOG nº 239, do mércores, 12 de decembro de 2001, cómpre a súa corrección no sentido seguinte:
-Na páxina 15.787, onde di:
UNIVERSIDADE DA CORUÑA
NUM. EXPED.
DNI/CIF
SOLICITANTE
TITULACIÓN
LICENCIATURAS
2001/000091-0
32668464T
MARTINEZ MONTERO, IRENE
LICENCIATURA EN PSICOLOXÍA
Debe dicir:
UNIVERSIDADE DE SANTIAGO DE COMPOSTELA
NUM. EXPED.
DNI/CIF
SOLICITANTE
TITULACIÓN
LICENCIATURAS
2001/000091-0
32668464T
MARTINEZ MONTERO, IRENE
LICENCIATURA EN PSICOLOXÍA
CORRECCIÓN de erros.-Orde do 10 de decembro de 2001 pola que se lle dá publicidade á conversión a euros das tarifas vixentes dos servicios sanitarios prestados nos centros dependentes do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/01/2002

Advertido erro na citada orde, publicada no DOG nº 246, do 21 de decembro de 2001, cómpre face-la oportuna corrección:
Na páxina 16.311, anexo I, na letra E (Servicios de Centros Psiquiátricos), onde di: «Por estadías causadas en réxime de hospital de día: 67,61987», debe dicir: «Por estadías causadas en réxime de hospital de día: 67,619872».
ORDE do 26 de novembro de 2001 pola que se autoriza o cambio de denominación dos institutos de educación secundaria número 1 de Boiro (A Coruña) e número 11 de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/01/2002

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, a proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 26 de novembro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Boiro.
Localidade: Boiro.
Código do centro: 15027851.
Denominación: Instituto de Educación Secundaria número 1 de Boiro.
Nova denominación: Instituto de Educación Secundaria A Cachada.
Provincia: Pontevedra.
Concello: Vigo.
Localidade: Coruxo.
Código do centro: 36019426.
Denominación: Instituto de Educación Secundaria número 11.
Nova denominación: Instituto de Educación Secundaria Coruxo.
ORDE do 5 de decembro de 2001 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/01/2002

Por Orde do 23 de febreiro de 2001 (DOG nº 47, do 7 de marzo), a Consellería de Xustiza, Interior e Relacións Laborais anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
A teor do disposto na disposición adicional desta orde, na que se establecía que a achega compensatoria realizada polos beneficiarios segundo o disposto no artigo 6.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos,
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2001, a cesión en propiedade dun vehículo equipado para uso da policía local ós seguintes concellos:
1. Vehículos tipo turismo: Cervo e Ribadavia.
2. Vehículos tipo todo terreo: Bueu.
3. Motocicletas: O Grove, Marín, Gondomar e Rábade.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de decembro de 2001.
Antonio Pillado Montero
Conselleiro de Xustiza, Interior
e Relacións Laborais
ORDE do 30 de novembro de 2001 pola que se resolve a cesión en propiedade de vehículos axeitadamente preparados ós concellos da Comunidade Autónoma galega para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/01/2002

Por Orde do 1 de marzo de 2001 (DOG nº 49, do 9 de marzo), a Consellería de Xustiza, Interior e Relacións Laborais anunciou medidas de apoio á protección civil de Galicia, consistentes na cesión de vehículos especialmente preparados para o exercicio das súas funcións.
Segundo o disposto na disposición adicional desta orde, na que se establecía que a contribución compensatoria realizada polos beneficiarios segundo o disposto no artigo 7.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos.
RESOLVO:
Primeiro.-Conceder con cargo á aplicación orzamentaria 13.04.231A.624.1, dos orzamentos xerais da Comunidade Autónoma de Galicia para 2001, a cesión en propiedade dun vehículo modelo Nissan Patrol longo, teito alto, 4 cilindros, turbo diésel, equipado para misións de protección civil ós concellos de Portas e Xinzo de Limia, unha vez verificados os requisitos establecidos pola Orde do 1
de marzo de 2001 (DOG nº 49, do 9 de marzo), ó abeiro da cal presentaron a súa correspondente solicitude.
Segundo.-Notifica-lo contido desta resolución ó concello beneficiario, especificando as condicións particulares que deberán cumprir e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 30 de novembro de 2001.
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 5 de decembro de 2001 pola que se adxudican axudas económicas para o curso 2001-2002 a unidades que escolaricen alumnos de educación infantil de 4 ou 5 anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/01/2002

Advertidos erros na táboa final da dita orde, publicada no Diario Oficial de Galicia nº 240, do xoves, 13 de decembro de 2001, cómpre realiza-la oportuna corrección:
-Na páxina 15.852, no nº 52 da provincia da Coruña e nº 5 da provincia de Lugo substitúense esas liñas polas que seguen, respectivamente:
Nº
NOME DO CENTRO
LOCALIDADE
CONCELLO
UNIDADES
*
52
DIVINO MAESTRO
SANTIAGO
SANTIAGO
2
1
5
DIVINO MAESTRO
LUGO
LUGO
2
1
*UNIDADES DE PADROADO
RESOLUCIÓN do 7 de novembro de 2001, da Delegación Provincial de Ourense, pola que se dispón a inscrición e a publicación, no Diario Oficial de Galicia, do texto da acta da comisión paritaria do convenio colectivo de comercio téxtil de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/01/2002

Visto o texto da acta da comisión paritaria do convenio colectivo de comercio téxtil de Ourense (código
de convenio 3200145, publicado no BOP nº 154, do 6 de xullo de 2001), con entrada nesta delegación provincial o día 15 de outubro de 2001, acordando a adaptación a euros das cantidades que se reflicten nas táboas salariais vixentes no convenio, subscrita con data 29 de setembro de 2001, polos integrantes da comisión paritaria do citado convenio.
Esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 7 de novembro de 2001.
José Lage Lage
Delegado provincial de Ourense
Reunidos a comisión paritaria do convenio colectivo de comercio téxtil, acordan a adaptación a euros das cantidades que se reflicten nas táboas salariais vixentes do convenio colectivo arriba indicado, quedando como segue:
ANEXO I
Táboa salarial
Xefe de compra e encargado xeral  758,54 euros
Xefe de sucursal e xefe administrativo  678,09 euros
Xefe de sección mercantil  678,09 euros
Encargado de establecemento  651,74 euros
Vixilante  678,09 euros
Corredor de praza  651,74 euros
Dependente  647,28 euros
Dependente maior  711,97 euros
Axudante  566,36 euros
Xefe administrativo  758,84 euros
Xefe de sección administrativo  691,89 euros
Contable caixeiro  682,93 euros
Oficial administrativo  647,28 euros
Auxiliar administrativo  582,54 euros
Auxiliar de caixa  647,28 euros
Escaparatista  711,93 euros
Axudante de montaxe  582,54 euros
Persoal de oficio  582,54 euros
Mozo especializado  582,54 euros
Mozo  582,54 euros
Telefonista  582,54 euros
Empaquetadora  582,54 euros
Costureira  582,54 euros
Operador técnico  647,28 euros
Persoal de limpeza salario/hora  4,06 euros
E non tendo máis asuntos que tratar, levántase a sesión asinando esta acta de acordo tódolos asistentes.
Ourense, 29 de setembro de 2001.
RESOLUCIÓN do 7 de novembro de 2001, da Delegación Provincial de Ourense, pola que se dispón a inscrición e a publicación, no Diario Oficial de Galicia, do texto da acta da comisión paritaria do convenio colectivo de transporte de mercadorías por estrada de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/01/2002

Visto o texto da acta da comisión paritaria do convenio colectivo de transporte de mercadorías por estrada de Ourense (código de convenio 3200435, publicado no BOP nº 196, do 26 de agosto de 2001), con entrada nesta delegación provincial o día 15 de outubro de 2001, acordando a adaptación a euros das cantidades que se reflicten nas táboas salariais vixentes no convenio, subscrita con data do 28 de setembro de 2001, polos integrantes da comisión paritaria do citado convenio.
Esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, e demais normas aplicables de dereito común,
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 7 de novembro de 2001.
José Lage Lage
Delegado provincial de Ourense
Reunidos a comisión paritaria do convenio colectivo de transportes de mercadorías por estrada, acordan a adaptación a euros das cantidades que se reflicten nas táboas salariais vixentes do convenio colectivo arriba indicado, que queda como segue:
Artigo 23º.-Axudas de custo.
As axudas de custo que se satisfarán ó persoal que se desprace desde a súa residencia por necesidades do servicio serán: 21,88 euros por día dentro de Galicia; 28,13 euros por día no resto de España e Portugal e 40,63 euros no resto de Europa.
ANEXO I
Categoría
Salario base
Gratificación
de actividade
Gratificación
de transporte
Conductor
500,04 A/mes
62,51 A/mes
15,63 A/mes
Mecánico
500,04 A/mes
62,51 A/mes
15,63 A/mes
Conductor repartidor
468,79 A/mes
62,51 A/mes
15,63 A/mes
Mozo de taller
441,79 A/mes
37,50 A/mes
15,63 A/mes
Mozo de almacén
441,79 A/mes
37,50 A/mes
15,63 A/mes
Administrativo
468,79 A/mes
37,50 A/mes
15,63 A/mes
E non habendo máis asuntos que tratar, levántase a sesión, asinando esta acta de acordo tódolos asistentes.
En Ourense, 28 de setembro de 2001.
RESOLUCIÓN do 7 de novembro de 2001, da Delegación Provincial de Ourense, pola que se dispón a inscrición e a publicación, no Diario Oficial de Galicia, do texto da acta da comisión paritaria do convenio colectivo de comercio da pel de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 17/01/2002

Visto o texto da acta da comisión paritaria do convenio colectivo de comercio da pel de Ourense (código de convenio 3200135, publicado no BOP nº 138, do 18 de xuño de 2001), con entrada nesta delegación provincial o día 15 de outubro de 2001, pola que se acorda a adaptación a euros das cantidades que se reflicten nas táboas salariais vixentes
no convenio, subscrita con data 30 de setembro de 2001, polos integrantes da comisión paritaria do citado convenio.
Esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, e demais normas aplicables de dereito común,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe- la súa publicación no Diario Oficial de Galicia.
Ourense, 7 de novembro de 2001.
José Lage Lage
Delegado provincial de Ourense
Reunidas a comisión paritaria do convenio colectivo de comercio da pel, acorda a adaptación a euros das cantidades que se reflicten nas táboas salariais vixentes do convenio colectivo arriba indicado, quedando como segue:
Artigo 12º.-Axuda de estudios.
Axuda mensual de 3,46 euros para os fillos dos traballadores que cursen BUP ou ensinanzas medias e de 7,33 euros para estudios superiores. Aqueles traballadores que desde o ano 96 a veñan percibindo, seguirán facendo ata que desaparezca a causa co motiva, non xerándose a dita axuda para os que non a perciban ó atoparse xa incorporada ó salario.
Táboa salarial
Xefe de división  701,36 euros
Encargado xeral e xefe de compras  675,61 euros
Xefe de sucursal ou almacén  675,82 euros
Xefe de sección mercantil  650,25 euros
Encargado  637,48 euros
Vixiante  637,48 euros
Dependente maior  611,94 euros
Dependente  578,07 euros
Axudante  570,47 euros
Mozo  570,47 euros
Xefe administrativo  675,82 euros
Contable  638,14 euros
Oficial administrativo  611,94 euros
Auxiliar administrativo  570,47 euros
Auxiliar de caixa maior  578,08 euros
Auxiliar de caixa  441,79 euros
Escaparatista  668,16 euros
Persoal de limpeza salario/hora  4,01 euros
E non habendo máis asuntos que tratar, levántase a sesión asinando esta acta, estando de acordo tódolos asistentes.
En Ourense, 30 de setembro de 2001.
CORRECCIÓN de erros.-Orde do 10 de decembro de 2001 pola que se lle dá publicidade á conversión a euros das tarifas vixentes dos servicios sanitarios prestados nos centros dependentes do Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 17/01/2002

Advertido erro na citada orde, publicada no DOG nº 246, do 21 de decembro de 2001, cómpre face-la oportuna corrección:
Na páxina 16.309, na Sala Especial, Otorrinolaringoloxía, onde di: «Sesión illada de tratamento de logopedia ou foniatría: 11,74», debe dicir: «Sesión illada de tratamento de logopedia ou foniatría: 11,737766».
CORRECCIÓN de erros.-Resolución do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde referente ó persoal dos corpos e escalas da Lei 17/1989, do 23 de outubro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/01/2002

Advertido erro na devandita resolución, publicada no Diario Oficial de Galicia número 239, do mércores 12 de decembro de 2001, cómpre face-la oportuna corrección:
-Na páxina 15.782 no derradeiro parágrafo onde di: «Complexo Hospitalario de Santiago de Compostela», debe dicir: «Complexo Hospitalario Universitario de Santiago de Compostela».
CORRECCIÓN de erros.-Resolución do 12 de decembro de 2001 pola que se ordena a publicación do acordo do Consello da Xunta de Galicia do 11 de decembro de 2001, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde, referente ó persoal da Lei 4/1988, do 26 de maio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/01/2002

Advertidos erros na devandita resolución, publicada no Diario Oficial de Galicia número 239, do mércores 12 de decembro de 2001, cómpre face-las oportunas correccións:
-Na páxina 15.784, no primeiro punto de supresións, o segundo parágrafo debe figurar como modificacións co seguinte texto:
Na páxina 11.599, o centro de destino «Complexo Hospitalario Xeral de Galicia-Gil Casares (Santiago de Compostela)» pasa a denominarse «Complexo Hospitalario Universitario de Santiago de Compostela».
-Na páxina 15.784, en persoal laboral no segundo parágrafo do punto modificacións, onde di: «Complexo Hospitalario de Santiago de Compostela», debe dicir: «Complexo Hospitalario Universitario de Santiago de Compostela».
DECRETO 1/2002, do 17 de xaneiro, polo que se declara loito oficial en Galicia por mor do falecemento do Excmo. Sr. D. Camilo José Cela Trulock.
PRESIDENCIA — I. DISPOSICIÓNS XERAIS — 18/01/2002

Para manifesta-lo seu sentimento e do pobo galego por mor de que finou o Excmo. Sr. D. Camilo José Cela Trulock, Marqués de Iria Flavia, premio Nobel de Literatura e presidente da Fundación Camilo José Cela, o presidente da Xunta de Galicia ten a vontade de facer pública a súa dor, a do Goberno galego e a de tódolos cidadáns de Galicia.
É polo que,
DISPOÑO:
Artigo único.
1. Decláranse de loito oficial en Galicia os días 18, 19 e 20 do mes de xaneiro do ano que corre.
2. Nos devanditos días ondearán a media hasta as bandeiras oficiais en tódolos centros e edificios públicos dependentes da Xunta de Galicia.
Santiago de Compostela, dezasete de xaneiro de dous mil dous.
Manuel Fraga Iribarne
Presidente
RESOLUCIÓN do 11 de xaneiro de 2002 pola que se ordena a publicación do acordo do Consello da Xunta de Galicia do 10 de xaneiro de 2002, polo que se modifica a relación de postos de traballo da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/01/2002

A disposición adicional quinta da Lei 5/2000, do 28 de decembro, de medidas fiscais e de réxime orzamentario e administrativo (DOG nº 251, do 29 de decembro), no seu punto un crea a escala de profesores do Instituto Nacional de Educación Física (INEF) de Galicia, como corpo superior, grupo A, de Administración xeral da Xunta de Galicia, coas competencias propias da función docente, e no seu punto dous establece que os postos docentes do INEF de Galicia configurados como laborais na relación
de postos de traballo se transformarán en postos de persoal funcionario da escala de profesores do INEF de Galicia.
Todo isto, así como a modificación puntual dalgúns postos do INEF e a Subdirección Xeral de Deportes, fan necesario modifica-la relación de postos de traballo da Secretaría Xeral para o Deporte.
En consecuencia, por proposta da Consellería da Presidencia, Relacións Institucionais e Administración Pública, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día dez de xaneiro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia, Relacións
Institucionais e Administración Pública, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do dez de xaneiro de dous mil dous, relativo á modificación da relación de postos de traballo da Consellería da Presidencia, Relacións Institucionais e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de xaneiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 9 de xaneiro de 2002, da Secretaría Xeral para o Deporte, pola que se emprazan as partes interesadas no recurso contencioso-administrativo número 01/0001267/2001, interposto por Hugo Calvo Fernández.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/01/2002

Con data do 26 de decembro de 2001, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0001267/2001 interposto por Hugo Calvo Fernández contra a resolución do Comité Galego de Xustiza Deportiva con data do 27 de abril de 2001 sobre sanción de dous anos de privación de licencia federativa da Federación Galega de Hockey.
En consecuencia, esta Secretaría Xeral para o Deporte acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e se emprazan para que poidan comparecer como parte en autos na Sección Primeira da Sala
do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 9 de xaneiro de 2002.
Eduardo Lamas Sánchez
Secretario xeral para o Deporte
ORDE do 21 de xaneiro de 2002 pola que se designan tres vocais da comisión de selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 16 de novembro de 2001.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/01/2002

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública, do 16 de novembro de 2001, as seguintes persoas:
-Joaquín López-Rúa Soler, director xeral da Función Pública da Xunta de Galicia.-Jaime Bouzada Romero, inspector xeral de Servicios da Xunta de Galicia.-Alfonso Rueda de Valenzuela, director xeral de Administración Local.
Santiago de Compostela, 21 de xaneiro de 2002.
Jaime Pita Varela
Conselleiro da Presidencia, Relacións
Institucionais e Administración Pública